Folketing
2007-03-22

Jeg kan i hvert tilfælde bekræfte hr. Rune Lund i, at vi to tilsyneladende lever i hver sin verden rent politisk, for der er jo en verden til forskel på at tilrettelægge de her operationer ud fra, at man har tillid til sine aftalepartnere, eller ud fra, at man starter fra step one med at have decideret mistillid, ved at man vil forpligte andre lande til at komme med forskellige tilbagemeldinger til det danske forsvar, selv om det er fanger, som ikke har haft nogen kontakt til det danske forsvar overhovedet. Det er simpelt hen en forkert måde at gribe tingene an på. Det svarer faktisk til, at hvis vi ville mene, at LEGO skulle underskrive en aftale, som gjorde, at A.P. Møller skulle overholde den danske miljølovgivning. Hvordan i himlens navn skulle embedsapparatet dog i Danmark kunne tilrettelægge en bare nogenlunde detaljeret lovregulering, som kunne tage højde for en sådan vedtagelse her i Folketinget? Nøjagtig det samme ville jo være problemstillingen, hvis det her forslag blev vedtaget. Det er ren nonsens at tro, at 25 lande i eksempelvis FNregi skulle kunne blive ...